seungwon929/Th-miracl huggingface dataset:
สเตอส์โจด์จูเรต

สเตอส์โจด์จูเรต (; คำแปล: "สัตว์ประหลาดแห่งทะเลสาบใหญ่") สิ่งมีชีวิตลึกลับที่เชื่อว่าเป็นสัตว์ประหลาดทะเลสาบตัวหนึ่ง ที่อาศัยอยู่ในทะเลสาบสตูร์เชิน ในมณฑลแยมต์ลันด์ ตอนกลางของประเทศสวีเดน เป็นสัตว์ประหลาดที่มีรายงานว่ามีลำตัวยาวเหมือนงูหรือมังกร ส่วนหัวเหมือนสุนัข มีลำตัวยาวกว่า 20 ฟุต (6.1 เมตร) ว่ายน้ำด้วยความรวดเร็ว และฉีกกินเนื้อของเหยื่อด้วยฟันแหลมคม อาศัยอยู่ในระดับความลึกกว่า 300 ฟุต (90 เมตร) ในทะเลสาบ เช่นเดียวกับเนสซี ในทะเลสาบเนสส์ และมอแรก ในทะเลสาบมอราร์ ของสกอตแลนด์ หรือโอโกโปโก ในทะเลสาบโอคานากัน ในแคนาดา

สเตอส์โจด์จูเรต มีหลักฐานชิ้นแรกเป็นจารึกในหินศิลาของชาวไวกิง ซึ่งเป็นชนพื้นเมืองของแถบสแกนดิเนเวีย หลักฐานที่เป็นลายลักษณ์อักษรชิ้นแรกปรากฏในปี ค.ศ. 1635 และต่อมาในยุคศตรรษที่ 19 มีรายงานมีผู้พบเห็นโหนกหลังหลายอันในทะเลสาบ และยังมีผู้พบเห็นเรื่อยมาจนถึงปัจจุบัน

มีตำนานพื้นบ้านเล่าว่า โทรลสองตนอาศัยอยู่ที่ริมทะเลสาบ ทั้งคู่ได้ใส่ของหลายอย่างที่หาได้ลงในหม้อต้มไปเรื่อยโดยไม่มีจุดหมาย จนเวลาผ่านไปหลายปี จนกระทั่งวันหนึ่งก็มีเสียงร้องดังมาจากในหม้อ ปรากฏเป็นสัตว์ประหลาดหัวคล้ายแมว แต่ลำตัวยาวสีดำเหมือนงูได้โผล่ออกมาจากหม้อ และมันได้กระโดดลงไปในทะเลสาบ กลายมาเป็นสัตว์ประหลาดแห่งทะเลสาบไปในที่สุด

ปัจจุบัน รอบ ๆ ทะเลสาบสเตอร์จอน มีสิ่งก่อสร้างและประติมากรรมหลายอย่างที่สร้างเป็นรูปสเตอส์โจด์จูเรต สะท้อนความเชื่อที่ว่าสเตอส์โจด์จูเรตมีจริง โดยมีรายงานการพบเห็นมากที่สุดที่บริเวณตอนใต้ของทะเลสาบ สามีภรรยาคู่หนึ่งที่อาศัยอยู่ริมทะเลสาบสามารถถ่ายภาพของสิ่งที่เชื่อว่าเป็นสเตอส์โจด์จูเรตได้ โดยเป็นคลื่นยาวบนผิวน้ำเหมือนมีอะไรบางอย่างเคลื่อนไหวอยู่ใต้น้ำ ทั้งคู่เล่าว่าขณะนั้นกำลังนั่งดูโทรทัศน์อยู่ภายในบ้าน ก็ได้ยินเสียงดังมาจากทะเลสาบ และผู้เป็นสามีก็สามารถถ่ายภาพไว้ได้

สเตอส์โจด์จูเรต ได้มีสถานะคุ้มครองทางกฎหมายในปี ค.ศ. 1986 ในฐานะเป็นสัตว์ใกล้สูญพันธุ์ ทั้งที่ยังมิได้ระบุสถานะทางวิทยาศาสตร์ว่าเป็นสัตว์ชนิดไหน ต่อมาในปลายปี ค.ศ. 2005 สถานะดังกล่าวก็ได้ถูกยกเลิกไป แต่ทว่ามีการตั้งสถานีวิจัยโดยรัฐบาลขึ้นที่ทะเลสาบ โดยมีเจ้าหน้าที่เฝ้าประจำอยู่ตลอด 24 ชั่วโมง โดยมีการติดตั้งกล้องวิดีโอถ่ายทอดสดตลอดจากทั้งริมฝั่งทะเลสาบ ใต้น้ำผิว และพื้นผิวน้ำ แต่ก็ยังมิได้หลักฐานยืนยันเป็นชิ้นเป็นอันได้ แต่ทว่ามีวิดีโออยู่สองชิ้นที่น่าสนใจ คือ เห็นอะไรบางอย่างเหมือนส่วนหัวและมีลำคอหรือส่วนลำตัวยาวสีขาวเคลื่อนไหวอยู่ในน้ำ และอีกชิ้นเป็นวิดีโอที่ดูเหมือนว่ามีสิ่งมีชีวิตสองตัวกำลังว่ายน้ำอยู่ในทะเลสาบ โดยที่นักชีววิทยาเชื่อว่า สิ่งที่เข้าใจว่าเป็นสเตอส์โจด์จูเรตอาจจะเป็นปลาไพค์ ซึ่งเป็นปลาน้ำจืดกินเนื้อขนาดใหญ่ ที่มีฟันแหลมคมในปาก และมีจะงอยปากแหลมยาวก็เป็นได้
โรงเรียนเมืองพัทยา 7 (บ้านหนองพังแค)

โรงเรียนเมืองพัทยา 7 (บ้านหนองพังแค) สร้างขึ้นเมื่อวันที่ 12 มิถุนายน พ.ศ. 2482 มีกำนันผู้ใหญ่บ้าน และราษฎร์ชาวบ้านร่วมกันจัดสร้าง ตามพระราชบัญญัติประถมศึกษา ขนาดกว้าง 4 วา ยาว 7 วา โดยมีนายอ่วน เพลิดพริ้ง ได้บริจาคที่ดินและเป็นครูใหญ่คนแรก

ต่อมาปี 2484 ได้สร้างอาคารเรียนแบบ ป.1 ขึ้น 3 ห้อง ขนาดกว้าง 9 เมตร ยาว 27 เมตร งบประมาณ 4,000 บาท และปี 2495 ได้เปลี่ยนชื่อโรงเรียนเป็น " โรงเรียนบ้านหนองพังแค "

ต่อมาปี 2521 ได้โอนมาอยู่ในสังกัดเมืองพัทยา ตามพระราชบัญญัติระเบียบบริหารราชการเมืองพัทยา ปี 2521 และได้เปลี่ยนชื่อเป็น " โรงเรียนเมืองพัทยา 7 (บ้านหนองพังแค) " ยังคงชื่อเดิมไว้ในวงเว็บ
เดอะไมท์ตี

เดอะไมตี (The Mighty) ยังเป็นที่รู้จักกันในนาม ทีเอ็ม 61 (TM61) หรือ เดอะไมตีโดนต์นีล (The Mighty Don't Kneel) เป็นทีมนักมวยปล้ำสังกัดNXTของWWE สมาชิประกอบด้วย Nick Miller และ Shane Thorne เคยปล้ำให้กับสมาคมอื่นๆ เช่น OVW, TNA, ROH, Pro Wrestling Noah และ NJPW เป็นต้น
วสันต์ สมานสินธุ์

รามิล สีจำปา ( , เกิด 19 ธันวามคม 2534 ) นักฟุตบอลอาชีพชาวไทยจาก จังหวัดนครปฐม ในตำแหน่ง กองกลาง ปัจจุบันลงเล่นให้กับสโมสร เอสซีจี เมืองทอง ยูไนเต็ด

ในฤดูกาล 2560 รามิลได้ย้ายไปร่วมทีม นครปฐม ยูไนเต็ด ด้วยสัญญายืมตัวหลังจากเป็นเพียงแค่ตัวสำรอง
ไมค์ โรทันดา

ลอว์เรนซ์ ไมเคิล "ไมค์" โรทันดา (Lawrence Michael "Mike" Rotunda) เกิด 30 มีนาคม ค.ศ. 1958 เป็นนักมวยปล้ำอาชีพที่เกษียณอายุชาวอเมริกัน เขาเป็นที่รู้จักกันดีที่สุดสำหรับการปรากฏตัวของเขากับ World Wrestling Federation และ World Championship Wrestling ในช่วงปี 1980 และ 1990 ภายใต้ชื่อ ไมค์ โรทันดา (Mike Rotunda), เออร์วิน อาร์ ชีสเตอร์ (Irwin R. Schyster) และ วีเค วอลสตรีต (V.K. Wallstreet) ในช่วงเวลาของอาชีพของเขา เคยได้แชมป์ NWA World Tag Team Championship, NWA World Television Championship และ WWF World Tag Team Championship
ดิออเธอส์ออฟเพน

เอโอพี (AOP) หรือชื่อเดิม ดิออเธอส์ออฟเพน (The Authors of Pain) เป็นทีมนักมวยปล้ำสังกัดWWE ประกอบด้วย Akam และ Rezar โดยมี Drake Maverick เป็นผู้จัดการทีม เป็นแชมป์รอว์แท็กทีม WWE 1 สมัย, แชมป์แท็กทีม NXT 1 สมัย และทีมผู้ชนะ Dusty Rhodes Tag Team Classic ปี 2016
เอ็มบีโอ

เอ็มบีโอ นั้นเกิดจากที่ทางบริษัทบริษัท จีเอ็มเอ็ม แกรมมี่ จำกัด(มหาชน)นั้นอยากจะทำโปรเจกต์เกี่ยวกับค่ายวัยรุ่น ที่ไม่ใช้แค่การร้องเพลงอย่างเดียว แต่จะเป็นค่ายที่ทำอะไรหลายๆอย่างเช่นละคร ซีรีส์ เพลง รายการวัยรุ่น ทาง บริษัท จีเอ็มเอ็ม แกรมมี่ จำกัด(มหาชน) จึงได้หาทีมงานที่จะทำค่าย ทางทีมงานจึงได้ติดต่อ คุณจิ๊บ หทัย ศราวุฒิไพบูลย์ ที่ตอนนั้นคุณจิ๊บเป็นผู้บริหารอยู่ค่ายที่ Kamikaze (กามิกาเซ่) ในเครือ บริษัท อาร์เอส จำกัด (มหาชน) ทางคุณจิ๊บก็เลยได้ทำการย้ายออกจากค่ายกามิกาเซ่ ในเครือ บริษัท อาร์เอส จำกัด(มหาชน) โดยทางคุณจิ๊บนั้นได้พาทีมงานย้ายเก่าค่ายกามิกาเซ่ย้ายไปที่ ค่ายMBO กันแบบค่อนทีมกันเลยทีเดียว!

เอ็มบีโอ ทีน เอ็นเตอร์เทนเมนท์ หรือที่นิยมเรียกกันโดยทั่วไปว่า เอ็มบีโอ (อังกฤษ: MBO Teen Entertainment) เป็นค่ายเพลงสำหรับวัยรุ่นสัญชาติไทยในเครือบริษัท จีเอ็มเอ็ม แกรมมี่ จำกัด(มหาชน) ก่อตั้งเมื่อวันที่ 1 ตุลาคม พ.ศ. 2558 
เอ็มบีโอได้เปิดตัวต่อสาธารณชนเป็นครั้งแรก เมื่อวันที่ 20 ตุลาคม พ.ศ. 2558 ด้วยการเผยแพร่วีดีโอคลิปเปิดตัวสมาชิกรุ่นแรกจำนวน 11 คน ผ่านทางเว็บไซต์ยูทูบ ก่อนที่ในเดือนพฤศจิกายนปีเดียวกัน เอ็มบีโอได้ประกาศรับสมัครวัยรุ่นที่มีความสนใจเข้าเป็นสมาชิกในสังกัด ในชื่อโครงการว่า "MBO THE AUDITION หน้าใหม่ พร้อมเกิด" ซึ่งต่อมาก็มีการพัฒนาเป็นรายการ MBO The Idol Game หน้าใหม่..พร้อมเกิด เริ่มออกอากาศครั้งแรกเมื่อวันที่ 22 พฤษภาคม พ.ศ. 2559 ซึ่ง ชิษณุชา ตันติเมธ เป็นผู้ชนะในรายการครั้งนั้น คู่ขนานกัน เอ็มบีโอยังผลิตคลิปวีดีโอสั้นเนื้อหาขำขันภายใต้ชื่อ "คลิปฮาเฮ" และ "Like นิด Share หน่อย ไม่งั้นนอยด์" เผยแพร่ทางยูทูบอีกด้วย

หลังรายการดังกล่าวเสร็จสิ้นลง เอ็มบีโอได้ผลิตละครชุดขึ้นมาเป็นครั้งแรกในช่วงเดือนกันยายนปีเดียวกัน ในชื่อ เป็ดIdol ออกอากาศช่วงเย็นวันอาทิตย์ก่อนเคารพธงชาติ โดยก่อนหน้านั้นสมาชิกเอ็มบีโอเคยร่วมแสดงในละครชุด Love Rhythms ตอน "อยากจะร้องดังดัง" ซึ่งผลิตโดยจีเอ็มเอ็มบราโวมาแล้ว
การปกครองของบริษัทในอินเดีย

การปกครองของบริษัทในอินเดีย หรือบางครั้งเรียกว่า กัมปานีราช () หมายถึงการปกครองดินแดนในอนุทวีปอินเดียของบริษัทอินเดียตะวันออกของอังกฤษ ซึ่งเริ่มขึ้นตั้งแต่ปี 1757 ภายหลังกองทหารของบริษัทมีชัยชนะในยุทธการที่ปลาศีและได้ภาคเบงกอลมาครอบครอง และในปี 1765 บริษัทก็ได้รับสิทธิในการเก็บรายได้ในเบงกอลและพิหาร ต่อมาในปี 1773 บริษัทได้ตั้งกัลกัตตาเป็นเมืองหลวง และมีราชสำนักอังกฤษได้แต่งตั้งข้าหลวงต่างพระองค์คนแรกขึ้น

หลังได้เบงกอลและพิหารมาครอบครอง บริษัทก็ได้ส่งกองทหารไปเจรจาให้รัฐต่างๆยินยอมให้บริษัทเข้าไปทำผลประโยชน์ตามเงื่อนไขที่บริษัทต้องการ รัฐใดที่ยินยอมก็จะยังมีคงอำนาจในการปกครองตนเอง ถึงกระนั้น รัฐมากมายในอินเดียตัดสินใจต่อสู้กับบริษัทและต่างพ่ายแพ้ เจ้าผู้ครองรัฐถูกริบอำนาจและรัฐตกไปอยู่ภายใต้การปกครองของบริษัท บริษัทได้ยุติบทบาทในการปกครองอนุทวีปอินเดียไปภายหลังการก่อกบฎโดยชาวพื้นเมืองในปี 1857 ซึ่งนำมาสู่การตราพระราชบัญญัติรัฐบาลอินเดีย ค.ศ. 1858 ซึ่งรัฐบาลสหราชอาณาจักรได้เข้ามาปกครองอินเดียโดยตรงแทน
หวด ปั๊ก คัก

หวด ปั๊ก คัก ( ) ภาพยนตร์แอคชั่นสัญชาติฮ่องกงในปี ค.ศ. 1986 เป็นผลงานการกำกับและนำแสดงโดย หลี่ เหลียนเจี๋ย ภาพยนตร์เรื่องนี้มีฉากหลังเป็นสังคมจีนหลังจากสงครามโลกครั้งที่ 2สิ้นสุดลง

หลี่ เหลียนเจี๋ย รับบทเป็นทหารรับจ้างไปรบในสงครามเมื่อสงครามเสร็จสิ้นก็สลัดคราบทหารมาเป็นคนธรรมดาทั่วไป แต่มันก็ไม่ง่ายเลยเมื่อเขาถูกพวกทหารต่างชาติข่มเหงจึงต้องกลับมาใช้ชีวิต ตาต่อตาฟันต่อฟัน กับพวกที่รังแกเขา...
ไอ้หนุ่มหมัดเมา

ไอ้หนุ่มหมัดเมา (อังกฤษ:Drunken Master) เป็นภาพยนตร์ฮ่องกงกำลังภายในจากปี ค.ศ. 1978 กำกับภาพยนตร์โดย หยวน หวูปิง โดยมีภาคต่อคือ ไอ้หนุ่มหมัดเมา ภาค 2 นำแสดงโดย เฉินหลง รับบทเป็น หวงเฟยหง, หยวน ชุนอี้, หยาง พ่านพ่าน

ภาพยนตร์เรื่องนี้กล่าวถึงหวงเฟยหงเป็นหนุ่มขี้เล่น ชอบก่อเรื่องอยู่บ่อยๆเจน หวงฉีอิงพ่อของเขาเชิญยาจกซูมาดัดนิสัยของลูก ยาจกซูแกล้งเฟยหงแต่ความจริงต้องการถ่ายทอดวรยุทธให้เขา
นักฆ่าเทียนซินรับจ้างจากท่านหลี่ให้มาฆ่าหวงฉีอิง และได้ถูกเฟยหงที่มีวรยุทธเก่งขึ้นจากการสอนของยาจกซูเอาชนะและฆ่าเทียนซินได้สำเร็จ เพื่อล้างอายที่เคยพ่ายแพ้มาครั้งหนึ่งด้วยวิชาหมัดเมาจากยาจกซู
ฟ้าแลบเด็ก

ฟ้าแลบเด็ก เป็นรายการโทรทัศน์ประเภทเกมโชว์แนวควิซโชว์ ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทุกวันเสาร์ - อาทิตย์ เวลา 11.15 - 12.00 น. เริ่มออกอากาศเทปแรกวันที่ 7 มกราคม พ.ศ. 2560 และ เวลา 11.00 - 11.30 น. ออกอากาศวันที่ 6 มกราคม พ.ศ. 2561 ทางช่องเวิร์คพอยท์ ดำเนินรายการโดย ภานุพันธ์ ครุฑโต (พัน พลุแตก)

อนึ่ง รายการนี้ได้พัฒนารูปแบบมาจากส่วนหนึ่งในรายการ แก๊งนมกล่อง ซึ่งล้อเลียนรายการปริศนาฟ้าแลบ ที่ออกอากาศเมื่อวันที่ 28 กุมภาพันธ์ และ 12 เมษายน พ.ศ. 2558 และปริศนาฟ้าแลบ ที่ได้รับความนิยม ซึ่งก่อนหน้านี้ในช่วงวันที่ 14 - 28 พฤศจิกายน พ.ศ. 2559 (เทปพิเศษ) เคยออกอากาศมาแล้วครั้งหนึ่งในชื่อ ปริศนาฟ้าแลบเด็ก

รูปแบบของรายการฟ้าแลบเด็กจะคล้ายกับ ปริศนาฟ้าแลบ เพียงแต่แตกต่างกันตรงที่ในรายการฟ้าแลบเด็กจะมีดารามาเป็นผู้จัดการให้กับแต่ละทีม ในแต่ละแมทช์จะแข่งกันทั้งหมด 3 คู่ โดยในแต่ละคู่ ผู้จัดการทีมจะเลือกเด็กๆ 1 คนมาแข่งกัน (โดยห้ามเลือกเด็กซ้ำกัน) โดยผู้ชนะจะได้เลือกของรางวัล 1 ใน 2 ชิ้นก่อน (ของรางวัล 1 ชิ้นเป็นของเล่น และอีกชิ้นเป็นของรางวัลอื่นๆที่มีชื่อคล้ายกับของเล่นชิ้นนั้น เช่น ตุ๊กตาคิดตี้ - เครื่องคิดเลข เป็นต้น)

โดยถ้าเด็กๆสามารถตอบคำถามถูกต้อง 10 ข้อติดต่อกัน จะได้รับทุนการศึกษามูลค่า 30,000 บาทและผลิตภันฑ์จากผู้สนับสนุนรายการ 1 คันรถ
ไอ้หนุ่มหมัดเมา ภาค 2

ไอ้หนุ่มหมัดเมา ภาค 2 ( ) เป็นภาพยนตร์กำลังภายในฮ่องกงที่ออกฉายในปี ค.ศ. 1994 ภาพยนตร์เรื่องนี้เป็นภาคต่อจากภาพยนตร์เรื่อง ไอ้หนุ่มหมัดเมา ภาพยนตร์เรื่องนี้เป็นการรีบูตเรื่องราวขึ้นมาใหม่ โดยมี เฉินหลง รับบทเป็นหวงเฟยหงเช่นเดียวกับภาคแรก
ภาพยนตร์เรื่องนี้เป็นการรีบูตเรื่องราวขึ้นมาใหม่ เนื้อเรื่องจึงจะกล่าวย้อนไปถึง หวงเฟยหง ซึ่งเป็นลูกชายอาจารย์หวงที่เป็นเจ้าของร้านขายยาเป่าจือหลินที่มีชื่อเสียงโด่งดังในประเทศจีน ได้ฝึกวิชาหมัดเมาที่เลื่องลือ และได้ประลองวิชากังฟูกับชาวต่างชาติจนสามารถสยบศิลปะการต่อสู้ของชาวต่างชาติได้
เทศมณฑลโกมาโรม-แอ็สแตร์โกม

โกมาโรม-แอ็สแตร์โกม (; ; ) เป็นเทศมณฑลทางตอนเหนือของประเทศฮังการี มีเนื้อที่ 2,264.52 ตารางกิโลเมตร ในปี ค.ศ. 2011 มีประชากร 304,568 คน

เทศมณฑลมีพรมแดนติดกับประเทศสโลวาเกียทางตอนเหนือ และมีอาณาเขตติดกับเทศมณฑลเยอร์-โมโชน-โชโปรน เทศมณฑลแว็สเปรม เทศมณฑลแฟเยร์ และเทศมณฑลแป็ชต์ ศูนย์กลางของเทศมณฑลอยู่ที่เมืองตอตอบาญอ
ยูเอ็มที สเตเดียม

ยูเอ็มที สเตเดียม () เป็นสนามฟุตบอลที่ตั้งอยู่ภายในมหาวิทยาลัยการจัดการและเทคโนโลยีอีสเทิร์น อำเภอเมือง จังหวัดอุบลราชธานี เป็นสนามฟุตบอลไม่มีลู่วิ่งที่ถือว่าทันสมัยที่สุดในจังหวัดอุบลราชธานี มีความจุ 6,000 ที่นั่ง ใช้งานเป็นสนามเหย้าของสโมสรฟุตบอลอุบล ยูเอ็มที ยูไนเต็ด

สนามฟุตบอลแห่งนี้ได้ถูกสร้างขึ้นเมื่อปี พ.ศ. 2558 ภายในมหาวิทยาลัยการจัดการและเทคโนโลยีอีสเทิร์น มีเนื้อที่ 12 ไร่ และมีความจุ 6,000 ที่นั่ง โดยสามารถขยายเป็น 10,000 ที่นั่งได้ในอนาคต

หลังจากก่อสร้างเสร็จ ได้ทำการเปิดใช้งานเป็นครั้งแรกเมื่อวันที่ 4 กุมภาพันธ์ พ.ศ.2560 ในการแข่งขันฟุตบอลนัดกระชับมิตรระหว่างอุบล ยูเอ็มที ยูไนเต็ดและหนองบัว พิชญ โดยการแข่งขันนัดดังกล่าว อุบล ยูเอ็มที เป็นฝ่ายเอาชนะไปได้ 1–0 จากลูกโหม่งของ ตีอากู ชูลาปา (ตีอากู โอลีเวย์รา จี โซซา) กองหน้าชาวบราซิล ทำให้เขาถูกบันทึกว่าเป็นผู้เล่นคนแรกที่ทำประตูได้ที่สนามแห่งนี้
วิตติวัต พันธุรักษ์

วิตติวัต พันธุรักษ์ (ชื่อเล่นว่า "ต็อง") ต็อง วิตติวัต เกิดเมื่อวันที่ 27 ตุลาคม พ.ศ. 2527 เป็นนักร้อง นักดนตรี และนักแต่งเพลง ต็อง เป็นชาวกรุงเทพมหานคร สำเร็จการศึกษาระดับอุดมศึกษาจากคณะเศรษฐศาสตร์ จุฬาลงกรณ์มหาวิทยาลัย เป็นบุตรชายของ วินัย พันธุรักษ์ หนึ่งในสมาชิกวง ดิอิมพอสซิเบิ้ล
อะโลอิน

อะโลอิน () หรือ บาร์บาโลอิน (barbaloin) เป็นสารประกอบที่มีสูตรเคมีคือ CHO มีสีเหลืองน้ำตาล รสขม พบทั่วไปในยางว่านหางจระเข้ เมื่อแห้งใช้เป็นสารรสขม อะโลอินที่สกัดจากธรรมชาติจะเป็นการผสมของ 2 ไดอาสเตอริโอเมอร์ คือ อะโลอินเอ (บาร์บาโลอิน) และอะโลอินบี (ไอโซบาร์บาโลอิน) มักเตรียมได้จากการสกัดยางว่านหางจระเข้แล้วทำให้แห้งในรูปแบบเม็ดหรือของเหลว

อะโลอินช่วยเพิ่มการบีบตัวของลำไส้ และป้องกันการดูดน้ำกลับจากอุจจาระ แต่หากใช้มากเกินอาจทำให้ปวดท้องและท้องเสีย ด้วยเหตุนี้ในปี ค.ศ. 2002 สำนักงานอาหารและยาสหรัฐ (FDA) ประกาศให้ยาระบายว่านหางจระเข้ไม่สามารถ "ยอมรับโดยทั่วไปว่าปลอดภัย" (Generally recognized as safe) และผลิตภัณฑ์ที่มีสารอะโลอินไม่สามารถวางขายบนเคาน์เตอร์ได้ เพราะอาจเป็นสารก่อมะเร็ง อย่างไรก็ตาม การใช้สารอะโลอินในการรักษาโรคมีมาตั้งแต่สมัยโบราณ
โรงเรียนเมืองพัทยา 11 (มัธยมสาธิตพัทยา)

โรงเรียนเมืองพัทยา 11 (มัธยมสาธิตพัทยา) - Pattaya City 11 School (Mattayomsatitpattaya) เป็นโรงเรียนในสังกัดเมืองพัทยา และเปิดทำการเรียนการสอนครั้งแรก ปี 2551 เปิดสอนในระดับชั้นมัธยมศึกษาตอนต้น และมัธยมศึกษาตอนปลาย

โรงเรียนเมืองพัทยา 11 (มัธยมสาธิตพัทยา) ก่อสร้างเมื่อวันที่ 30 กันยายน พ.ศ. 2551 โดยเมืองพัทยา เปิดทำการเรียนการครั้งแรกปี 2556 โรงเรียนเปิดสอนในระดับชั้นมัธยมศึกษาตอนต้นและตอนปลาย (แบบสหศึกษา) โรงเรียนเมืองพัทยา 11 (มัธยมสาธิตพัทยา) ได้รับมติจากการประชุมสภาสมัยสามัญที่สองครั้งที่ 1/2551 ลงวันที่ 5 สิงหาคม 2551 มีมติให้สำนักการศึกษาเมืองพัทยาก่อสร้างสถานศึกษาแห่งใหม่ขึ้นในวันที่ 30 กันยายน 2551 โดยดำเนินการดังนี้

จำนวน 2 หลัง 24 ห้องเรียน งบประมาณจำนวน 17,342,000 บาท 
ปัจจุบันโรงเรียนเมืองพัทยา 11 (มัธยมสาธิตพัทยา) มีอาคารเรียน 5 หลัง อาคารอเนกประสงค์ 1 หลัง หอพระพุทธรูป 1 หลัง อาคารประชาสัมพันธ์ 1 หลัง ส้วม 3 หลัง และสระว่ายน้ำ เปิดสอนตั้งแต่ระดับมัธยมศึกษาปีที่ 1 ถึง ระดับมัธยมศึกษาปีที่ 6
ซูแปร์โกปปาอีตาเลียนา ฤดูกาล 2016

ซูแปร์โกปปาอีตาเลียนา ฤดูกาล 2016 เป็นครั้งที่ 29 ของ ซูแปร์โกปปาอีตาเลียนา, อิตาเลียนฟุตบอลซูเปอร์คัพ. นัดนี้จะลงเล่นในวันที่ 23 ธันวาคม ค.ศ. 2016 ที่ สนามกีฬาจัสซิมบินฮาหมัด ในเมือง โดฮา, ประเทศกาตาร์. 
ประกอบกับยูเวนตุสชนะเลิศทั้งสองรายการทั้งแชมป์ เซเรียอา ฤดูกาล 2015–16 และ โกปปา อิตาเลีย ฤดูกาล 2015–16, เกมนี้เป็นการลงสนามระหว่าง ยูเวนตุส และ รองแชมป์ โกปปา อิตาเลีย ฤดูกาล 2015–16 มิลาน. มิลานชนะเกมนี้ไปได้ด้วยการดวลลูกโทษด้วยสกอร์ 4–3 หลังจากเสมอกัน 1–1 ในช่วงหลังต่อเวลาพิเศษ
ปรัชญาดุษฎีบัณฑิต

ปรัชญาดุษฎีบัณฑิต (, , อักษรย่อ ปร.ด., PhD, Ph.D. หรือ DPhil ) คือปริญญาทางวิชาการสูงสุดที่ได้รับจากมหาวิทยาลัยในหลายประเทศ การได้รับปรัชญาดุษฎีบัณฑิตมาจากหลักสูตรที่มีความกว้างขวางของสาขาทางวิชาการ การได้มาซึ่งปรัชญาดุษฎีบัณฑิตมักจะเป็นที่ต้องการสำหรับอาชีพอาจารย์มหาวิทยาลัย นักวิจัย หรือนักวิทยาศาสตร์ในสาขาต่าง ๆ บุคคลที่ได้รับปริญญาปรัชญาดุษฎีบัณฑิตอาจใช้คำนำหน้าว่า"ดอกเตอร์" ("Doctor") หรือนิยมเรียกสั้น ๆ ว่า "ดร." ("Dr" ) ในทางกฎหมายได้ หรือในประเทศที่ไม่ใช้ภาษาอังกฤษอาจใช้คำที่แตกต่างกันเช่น "Dr. phil." ในชื่อของพวกเขา และอาจใช้เป็นคำนำหลังชื่อเช่น "Ph.D.", "PhD" ขึ้นอยู่กับสถาบันที่ได้รับ

ข้อกำหนดในการได้รับปริญญาดุษฎีบัณฑิตมีความแตกต่างกันไปตามแต่ละประเทศ สถาบัน และช่วงสมัย ตั้งแต่ปริญญาการวิจัยในระดับเริ่มต้นจนถึงปริญญาเอกขั้นสูง ในระหว่างการเรียนนักศึกษาจะถูกเรียกว่า "นักศึกษาปริญญาเอก" ("doctoral student" หรือ "PhD student") นักศึกษาที่จบการเรียนการสอน การสอบประมวลความรู้และอยู่ในระหว่างการทำวิทยานิพนธ์หรือดุษฎีนิพนธ์ของตนบางครั้งจะถูกเรียกว่า "ผู้มีสิทธิได้รับปริญญาเอก" ("doctoral candidate" หรือ "PhD candidate") (ดู ) นักศึกษาที่สำเร็จการศึกษาในระดับนี้อาจได้รับปริญญา ในสถาบันบางแห่ง

ผู้มีสิทธิได้รับปริญญาเอกจะต้องเสนอโครงการ วิทยานิพนธ์ หรือดุษฎีนิพนธ์ซึ่งประกอบด้วยเนื้อหาที่เป็นจุดเริ่มต้นของการวิจัยทางวิชาการซึ่งเป็นหลักวิชาการที่มีคุณค่าต่อการเผยแพร่ในวารสารที่พิชญพิจารณ์แล้ว ในหลายประเทศผู้มีสิทธิจะต้องสอบป้องกัน วิทยานิพนธ์นี้ก่อนที่จัดสรรผู้เชี่ยวชาญที่เป็นคณะกรรมการสอบที่ได้รับการแต่งตั้งจากมหาวิทยาลัย ในบางครั้งมหาวิทยาลัยจะมอบปริญญาเอกประเภทอื่น ๆ นอกเหนือจากปรัชญาดุษฎีบัณฑิต เช่น วิศวกรรมศาสตรดุษฎีบัณฑิต (วศ.ด.) สำหรับวิศวกร และศึกษาศาสตรดุษฎีบัณฑิต (ศษ.ด.) สำหรับผู้เชี่ยวชาญด้านการศึกษา ในปี 2005 สมาคมมหาวิทยาลัยยุโรปได้กำหนด"หลักซาลซ์บูร์ก" ("Salzburg Principles") ถึงหลักพื้นฐานสิบประการสำหรับปริญญาขั้นที่สาม (ปริญญาเอก) ภายใต้กระบวนการโบโลญญา ตามมาด้วย "หลักฟลอเรนซ์" ("Florence Principles") ในปี 2016 ประกอบด้วยหลักพื้นฐานเจ็ดประการสำหรับปริญญาเอกในสาขาศิลปะที่กำหนดโดยสันนิบาตแห่งสถาบันศิลปะยุโรป ซึ่งได้รับการรับรองโดยสมาคมโรงเรียนสอนศิลปะยุโรป สมาคมโรงเรียนภาพยนตร์และโทรทัศน์นานาชาติ สมาคมมหาวิทยาลัยและวิทยาลัยศิลปะ การออกแบบ และสื่อนานาชาติ และสมาคมเพื่อการวิจัยศิลปะ

ในบริบทของปรัชญาดุษฎีบัณฑิตและชื่อปริญญาอื่น ๆ ที่คล้ายกัน คำว่า "ปรัชญา" ไม่ได้หมายถึงสาขาหรือแขนงทางวิชาการของปรัชญาเพียงอย่างเดียว แต่ถูกนำมาใช้ในความหมายที่กว้างขึ้นตามความหมายดั้งเดิมในภาษากรีก คือ "ความรักในปัญญา" (love of wisdom) ซึ่งหมายถึงความใฝ่รู้ ส่วนใหญ่ในยุโรปทุกสาขา (ประวัติศาสตร์ ปรัชญา สังคมศาสตร์ คณิตศาสตร์ และปรัชญาธรรมชาติหรือวิทยาศาสตร์ธรรมชาติ) รวมถึงเทววิทยา นิติศาสตร์ และแพทยศาสตร์ (ทั้งหลักสูตรวิชาชีพ อาชีวศึกษา และเทคนิค) เป็นที่รู้ตามธรรมเนียมว่าคือปรัชญา ในเยอรมนี และที่อื่น ๆ ในยุโรป คณะพื้นฐานทางศิลปศาสตร์เป็นที่รู้จักกันว่า "คณะปรัชญา"
เบญจรงค์ห้าสี

เบญจรงค์ห้าสี เป็นนวนิยายของ ว.วินิจฉัยกุล ถูกสร้างเป็นละครโทรทัศน์มาแล้วถึง 2 ครั้ง ด้วยกัน

ครั้งแรกเมื่อปี พ.ศ. 2528 ผลิตโดยบริษัท เมคเกอร์ กรุ๊ป จำกัด บทโทรทัศน์โดย นกยูง กำกับการแสดงโดย อดุลย์ ดุลยรัตน์ นำแสดงโดย เดือนเต็ม สาลิตุล, มยุรา เศวตศิลา, ดวงใจ หทัยกาญจน์, อุทุมพร ศิลาพันธ์, อลิษา ขจรไชยกุล ออกอากาศทาง สถานีโทรทัศน์ไทยทีวีสีช่อง 3

ครั้งที่สองปี พ.ศ. 2539 ผลิตโดยบริษัท ดาราวิดีโอ จำกัด บทโทรทัศน์โดย ลุลินารถ กำกับการแสดงโดย มานพ อัศวเทพ นำแสดงโดย จินตหรา สุขพัฒน์, สุภาภรณ์ คำนวณศิลป์, ชฎาพร รัตนากร, ณัฐริกา ธรรมปรีดานันท์, ชฎาธิรัฏฐ์ เลิศทวีสิน โดยเริ่มออกอากาศตอนแรกวันที่ 4 ตุลาคม - 11 พฤศจิกายน พ.ศ. 2539 ทาง ทาง สถานีโทรทัศน์สีกองทัพบกช่อง 7
รายชื่อภาพยนตร์โปเกมอน

รายชื่อภาพยนตร์โปเกมอน หรือ โปเกมอน เดอะมูฟวี่ เป็นภาพยนตร์ตอนพิเศษของภาพยนตร์การ์ตูนเรื่อง โปเกมอน (อนิเมะ) โดยภาพยนตร์ชุดนี้จะออกฉายในโรงภาพยนตร์ในประเทศญี่ปุ่น ในปัจจุบันมีทั้งหมด 21 ภาคในประเทศญี่ปุ่น ซึ่งฉายไปแล้ว 21 ภาค และทางไรท์บียอนด์ ทรู คอร์ปอเรชั่นและทรูวิชันส์ ซึ่งเป็นผู้ถือลิขสิทธิ์นำมาจำหน่าย 20 ภาค (ไม่รวมภาคแรก)

เป็นเรื่องสั้นช่วงหลังจากที่ฉายภาพยนตร์จบแล้ว
พระราชวุฒาจารย์ (สวัสดิ์ ขนฺติวิริโย)

"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย อดีตที่ปรึกษาเจ้าคณะจังหวัดอุดรธานี (ธรรมยุต) อดีตผู้ช่วยเจ้าอาวาสวัดโพธิสมภรณ์ (พระอารามหลวง) ต.หมากแข้ง อ.เมือง จ.อุดรธานี

"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" มีนามเดิม สวัสดิ์ วุฒิเสน เกิดเมื่อ วันที่ 19 พ.ย. 2466 บ้านเลขที่ 5 ม.5 ต.หมูม่น อ.เมือง จ.อุดรธานี

ณ.วัดโพธิสมภรณ์ (พระอารามหลวง) เมื่อวันที่ 15 ก.ค. 2486 โดยมี พระธรรมเจดีย์ (จูม พันธุโล) เป็นพระอุปัชฌาย์ พระอาจารย์อุ่น ธัมมธโร เป็นพระอนุสาวนาจารย์ และ พระครูประสาทคณานุกิจ เป็นพระกรรมวาจาจารย์

จำพรรษาอยู่ที่วัดโพธิสมภรณ์มา โดยตลอด มุ่งมั่นศึกษาพระปริยัติธรรม พ.ศ.2486 สอบได้นักธรรมชั้นตรี-โท พ.ศ.2509-2517 เป็นพระธรรมทูตสายที่ 5 นอกจากนี้ยังเป็น กรรมการสร้างศาลาการเปรียญ บูรณะพระอุโบสถ และเป็นกรรมการการก่อสร้างพระบรมธาตุธรรมเจดีย์ วัดโพธิสมภรณ์ ต.หมากแข้ง อ.เมืองอุดรธานี

"เจ้าคุณอุดร" ได้รับการยกย่องว่า "เป็นพระเถร ที่เป็นรัตตัญญูที่สุด ในวัดโพธิสมภรณ์" (ผู้รู้จักวันคืนที่ผ่านมายาวนาน) เพราะจำวัดอยู่วัดโพธิสมภรณ์ มาตั้งแต่เป็นสามเณร พ.ศ.2485 จนมรณภาพ พ.ศ.2557 รวมมากกว่า 72 ปี โดยได้ติดตามพระธรรมเจดีย์ (จูม พันธุโล) อดีตเจ้าอาวาส จนกระทั่งท่านมรณภาพ ซึ่งพระธรรมเจดีย์ (จูม พันธุโล) ได้ชื่นชมว่า "เรียบร้อย ขยันทำงาน เรียกง่าย ทำงานดี เป็นพระไม่นิ่งดูดาย การงานรับมอบหมายสำเร็จลุล่วง"

พระธรรมวิสุทธิมงคล (บัว ญาณสมฺปนฺโน) ได้กล่าวยกย่อง "พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" ว่า"ท่านเป็นคนใจดี เรียกว่าเลิศทางไม่ดุ ไม่เคยดุใคร ดุคนไม่เป็น"

"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" ได้ละสังขารเมื่อวันที่ 7 พ.ค.ที่ 2557 เวลา 19.37 น. ที่โรงพยาบาลศรีนครินทร์ จ.ขอนแก่น หลังจากที่เข้ารับการรักษาอาการอาพาธ สิริอายุ 91 ปี 72 พรรษา
วอลเลย์บอลชายไทยแลนด์ลีก 2013-14

วอลเลย์บอลชายไทยแลนด์ลีก 2013-14 หรือ วอลเลย์บอลชายไทยแลนด์ลีก 2557 โดยครั้งนี้จัดขึ้นเป็นครั้งที่ 9 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 25 ธันวาคม พ.ศ. 2556

โดยสโมสรที่สามารถคว้าแชมป์ได้ คือสโมสรวอลเลย์บอลนครราชสีมา และเป็นสมัยที่ 3 ติดต่อกัน
สโมสรฟุตบอลสุไหงปาดี

สโมสรฟุตบอลสุไหงปาดี เป็นสโมสรฟุตบอลในประเทศไทย ก่อตั้งขึ้นเมื่อปี พ.ศ. 2559 ตั้งอยู่ที่ตำบลปะลุรู อำเภอสุไหงปาดี จังหวัดนราธิวาส ปัจจุบันลงแช่งขันในระดับไทยแลนด์ อเมเจอร์ลีก โซนภาคใต้

สโมสรฟุตบอลสุไหงปาดี ก่อตั้งขึ้นในปี พ.ศ. 2559 ที่ตำบลปะลุรู อำเภอสุไหงปาดี จังหวัดนราธิวาส โดยมีมัสรูดิง ฮามิ กำนันตำบลปะลุรู เป็นประธานสโมสร และส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรก ในการแข่งขันฟุตบอลดิวิชัน 3 ฤดูกาล 2559 กลุ่มภาคใต้ โดยการรับช่วงสิทธิในการลงแข่งขันมาจาก "ทีมฟุตบอลโรงเรียนรัตนโกสินทร์ 9"

สโมสรลงแข่งขันอย่างเป็นทางการนัดแรก เมื่อวันที่ 23 ธันวาคม พ.ศ. 2559 ในการแข่งขันฟุตบอลดิวิชั่น 3 นัดที่เสมอกับกับ "สโมสรฟุตบอลนิวบอล สตูล" 0–0 ที่สนามฟุตบอลเทศบาลตำบลเวียงสระ จังหวัดสุราษฎร์ธานี

ต่อมาสโมสรยิงประตูในการแข่งขันได้เป็นครั้งแรกในนัดที่เสมอกับ "สโมสรฟุตบอลสุราษฎร์ธานี ยูไนเต็ด" 1–1 โดย ฮาฟีซี สาและ เป็นคนยิงประตูแรกให้กับสโมสร และสโมสรสามารถผ่านเข้าไปถึงรอบชิงชนะเลิศได้สำเร็จ

ในการแข่งขันรอบชิงชนะเลิศ เพื่อหาทีมที่จะได้เลื่อนชั้นขึ้นไปแข่งขันในระดับไทยลีก 4 เมื่อวันที่ 29 ธันวาคม พ.ศ. 2559 สุไหงปาดี เอฟซี เสมอกับ สุราษฎร์ธานี ยูไนเต็ด 1–1 และแพ้ในการดวลจุดโทษ ทำให้ได้เพียงตำแหน่งรองชนะเลิศในการแข่งขันดิวิชั่น 3 กลุ่มภาคใต้

หลังจากการแข่งขันในฤดูกาล 2559 เสร็จสิ้น สโมสรฟุตบอลสุราษฎร์ธานี ยูไนเต็ด ที่ชนะเลิศในดิวิชั่น 3 กลุ่มภาคใต้ และได้สิทธิเลื่อนชั้นขึ้นไปแข่งในไทยลีก 4 ประสบปัญหาในเรื่องของสนามแข่งขันที่จะใช้เป็นสนามเหย้า จึงทำให้สโมสรฟุตบอลสุไหงปาดี ที่ได้ตำแหน่งรองชนะเลิศ ได้สิทธิในการแข่งขันไปแทนโดยได้รับความยินยอมจากสุราษฎร์ ยูไนเต็ด

โดยสโมสรลงแข่งขันในลีกอาชีพเป็นนัดแรกเมื่อวันที่ 19 กุมภาพันธ์ พ.ศ. 2560 ในนัดที่แพ้สโมสรฟุตบอลจังหวัดภูเก็ต 0–5 ที่สนามกีฬามหาราช จังหวัดนราธิวาส

รายชื่อผู้เล่น ฤดูกาล 2560
เหตุผลของพ่อ

เหตุผลของพ่อ เป็นบทเพลงเฉลิมพระเกียรติ ในโอกาสมหามงคลที่พระบาทสมเด็จพระปรมินทรมหาภูมิพลอดุลยเดช บรมนาถบพิตรทรงครองสิริราชสมบัติครบ 70 ปี จัดทำโดยบริษัท จีเอ็มเอ็ม แกรมมี่ จำกัด (มหาชน) เพื่อเป็นการแสดงออกถึงความจงรักภักดีต่อในหลวง รัชกาลที่ ๙ ขับร้องโดย ธงไชย แมคอินไตย์ คำร้องทำนองโดย กมลศักดิ์ สุนทานนท์ และ ปิติ ลิ้มเจริญ เรียบเรียงโดย เจษฎา สุขทรามร และธิติวัฒน์ รองทอง ซึ่งเนื้อหาของบทเพลงกล่าวถึง การทรงงานของในหลวงตลอด 70 ปี ที่ทรงงานอย่างหนัก และทรงเหน็ดเหนื่อยเพื่อประชาชนทุกคน

เผยแพร่วันที่ 11 ตุลาคม พ.ศ. 2559 เวลา 20:00 น. ซึ่งบทเพลงดังกล่าวได้ถูกเผยแพร่อย่างมากในวันที่ 12 ตุลาคม พ.ศ. 2559 เพื่อร่วมกันส่งคำภาวนาไปถึงในหลวง รัชกาลที่ ๙ ให้ทรงหายจากพระอาการประชวร และบทเพลงพิเศษดังกล่าวเผยแพร่เป็นเพลงสุดท้ายในรัชสมัยรัชกาลที่ 9 ก่อนเสด็จสวรรคตเมื่อวันที่ 13 ตุลาคม พ.ศ. 2559
โบสถ์ชองคนีส

โบสถ์คาทอลิกชองคนีส (en:Chong Khneas Catholic Church) เป็น โบสถ์ของศาสนาคริสต์นิกายโรมันคาทอลิก ในประเทศกัมพูชา เป็นโบสถ์ที่มีลักษณะพิเศษคือลอยอยู่บนโตนเลสาป
ไอ้หนุ่มหมัดเมา 3

ไอ้หนุ่มหมัดเมา 3 () เป็นภาพยนตร์กำลังภายในฮ่องกงที่ออกฉายในปี ค.ศ. 1994 นำแสดงโดย หลิว เต๋อหัว ภาพยนตร์เรื่องนี้ไม่นับว่าเป็นภาคต่อจากภาพยนตร์เรื่องไอ้หนุ่มหมัดเมา ของเฉินหลงแต่อย่างใด

หยางจินได้ลักพาตัวเสิ่นอี้ ว่าที่เจ้าสาวของหยวนซื่นไข่มา เขาถูกตามล่าจนต้องหนีไปที่ป่าจือหลิน และได้รับความช่วยเหลือจากหวงฉีอิง หย่างจินจึงฝากให้หวงฉีอิงช่วยพาเสิ่นอี้ไปส่งให้เขาภายหลัง แต่เพื่อความปลอดภัย หวงฉีอิงจึงมอบหมายให้ลูกชายหวงเฟยหงไปแทน ทั้งคู่หนีการตามล่าจนไปถึงโรงเหล้าของลุงเหยิน หวงเฟยหงได้รับการสอนหมัดเมาจากลุงเหยิน ในขณะที่เสิ่นอี้ทำให้แหวนหยกวงสำคัญแตก แม่ทัพหลี่ตามมาถึงโรงเหล้า ในขณะที่คับขัน เสิ่นอี้ยอมเสี่ยงตายออกมาช่วยทุกคนทำให้เฟยหงซาบซึ้งมาก และตกลงใจจะไปช่วยเสิ่นอี้ออกมา
ณัฐธิดา ตรีชัยยะ

ณัฐธิดา ตรีชัยยะ (ชื่อเล่น ; เบนซ์) เกิดเมื่อวันที่ 26 มีนาคม พ.ศ. 2543 เป็นนักแสดงชาวไทย มีผลงานสร้างชื่อจากละครเรื่อง "เลิฟซิคเดอะซีรีส์ รักวุ่น วัยรุ่นแสบ ซีซั่น 2" และ "นารีริษยา" ปัจจุบันกำลังศึกษาอยู่ระดับปริญญาตรี คณะนิเทศศาสตร์ มหาวิทยาลัยรังสิต
ไดโด

ไดโด ( ) ปีรัชศกของญี่ปุ่นที่มาก่อนปี โคนิง และตามหลังปี เอ็นเรียะกุ โดยอยู่ในช่วงปี ค.ศ. 806 — ค.ศ. 810 ตรงกับรัชสมัย จักรพรรดิเฮเซ และ จักรพรรดิซะงะ

16 พฤศจิกายน ค.ศ. 806 ได้มีการบังคับใช้ปีรัชศก ไดโด ("Daidō-gannen") อย่างเป็นทางการหลังจากได้มีการประกาศใช้ปีรัชศกไดโดเมื่อวันที่ 18 เดือน 5 ปี เอ็นเรียะกุ ที่ 25 ตรงกับวันที่ 8 มิถุนายน ค.ศ. 806 เนื่องจากปีรัชศกก่อนหน้าคือปี เอ็นเรียะกุ ได้สิ้นสุดลง
แล็ก

ในเกมออนไลน์ แล็ก () คือ ความล่าช้าที่เห็นได้ชัดระหว่างการเครื่องไหวของผู้เล่นและการตอบสนองของเซิร์ฟเวอร์ในวิดีโอเกม ถึงแม้ว่าแล็กอาจจะมีสาเหตุมาจากความล่าช้าที่สูง มันอาจจะเกิดขึ้นเนื่องมาจากพลังงานประมวลผลไม่เพียงพอทั้งในเซิร์ฟเวอร์ (ที่อาจประมวลผลเหตุการณ์ตามเวลา) หรือในไคลเอนต์ (Client) (หน้าจอแล็ก) หน้าจอแล็ก (Screen-lag) ก็สามารถเกิดขึ้นในเกมผู้เล่นคนเดียวได้เช่นกัน
พระเจ้าอู๋ฟูไช

พระเจ้าอู๋ฟูไช () กษัตริย์องค์สุดท้ายแห่ง แคว้นอู๋ ครองสิริราชสมบัติระหว่าง 495 ปีก่อนคริสตกาล — 473 ปีก่อนคริสตกาลโดยการสวรรคตของพระองค์เป็นการสิ้นสุด ยุควสันตสารท